# data[].attributes.body
Gerð voru sjö verkefni með 2-4 börnum á aldrinum 1-2 ára. Valin voru 5 verkefni upp úr bókinni Collage Workshop for kids eftir Shannon Merenstein. Verkefnin voru valin eftir hæfni barnanna og aðeins fínpússuð eftir getu þeirra. Fyrstu fimm komandi verkefni eru upp úr þessari bók.

# data[].attributes.body
Ég fékk margar hugmyndir af verkefnum sem voru í sama dúr og verkefnin sem ég valdi upp úr bókinni og valdi tvö sem ég var einstaklega forvitin um hvernig myndu heppnast.

# data[].attributes.body
Þetta verkefni fangaði athygli mína strax þegar ég fletti í bókinni, þar sem þetta er upprunalega útiverkefni þar sem hægt er að fara út með pappaspjald með lími að framan og líma alls konar efnivið sem börn finna úti í náttúrunni á pappann.

Þar sem ég er með ansi ungan aldurshóp ákvað ég að taka ábendinguna úr öðrum leiðum úr sama kafla. Mér fannst það heillandi hugmynd og vildi framkvæma það á glugga þar sem börnin sæju út fyrir skólalóðina. Límdi bókaplast neðst í glugga þannig að límhliðin snúi að börnunum.

Ég var með körfu fulla af alls konar efniviði, til dæmis dúska, tvinna, blaðaúrklippur, fjöður, bómull og efnisbúta. Ég reyndi að velja efniviðinn litríkan svo hann yrði heillandi.

Væntingarnar voru þær að þau myndu taka sem flest og setja á, taka handfylli og reyna að setja á eða taka bara eitt og eitt og líma á.

# data[].attributes.attachment_caption
Hér sjáum við dótið komið í gluggakistuna.

# data[].attributes.body
Þrjú börn mættu inn með mér eftir að ég var búinn að setja körfuna á gólfið og bókaplast í tvo glugga.

Ég sagði strax við þau að við ætluðum að vinna með efnið upp úr körfunni, tók einn dúsk og setti á bókaplastið. Þau urðu hrifin, tóku fullt af efni upp úr körfunni og mér til mikillar furðu settu bara í gluggakistuna og skoðuðu, settu það upp við andlitið á sér, krömdu það inn í lófanum og voru þvílíkt að spá í áferðinni sem mér fannst frábært. Ég reyndi að sýna þeim aftur og þau reyndu, en um leið og efnið hélst á plastinu tóku þau það af og fóru að leika sér með það aftur. Eitthvað hélst á en mesti leikurinn fór í að setja á taka af og safna dótinu upp úr körfunni á gluggakistuna.

Ég valdi fyrst börnin af handahófi en síðan skipti ég út einu barni fyrir annað því það barn var alltaf að setja efnið í munninn og mér fannst það ekki öruggt.

Frágangurinn var mjög auðveldur. Ég tók restina af efniviðnum af plastinu og setti aftur í körfuna því mér hafði dottið í hug að nýta efniviðinn betur í annað verkefni. Ég tók bókaplastið úr glugganum og henti í ruslið.

# data[].attributes.attachment_caption
Hér er barn að setja dúsk á en tekur það strax af aftur og setur það hjá hinum dúskunum á gluggakistunni.

# data[].attributes.attachment_caption
Hér er barn að ýta á dúskinn svo hann detti ekki niður. 

# data[].attributes.attachment_caption
Hér eru börnin byrjuð að tússlita lítil úrklippt egg. 

# data[].attributes.body
Ég hugsaði þetta verkefni sem smá páskaverkefni þar sem þetta var verkefni með einum lit og ég valdi gulan. Ég valdi þetta verkefni út af auðveldleika og þeirri hugsun skaut upp í kollinn að ég hafði aldrei föndrað með einum fjölbreyttum lit.

Ég undirbjó borð inn á deild fyrir tvo stóla og dúk á borðið. Ég setti gula málningu, pensla, pappadiska, gular fjaðrir, klippti út 10 egg og gula tússliti líka á borðið svo börnin gætu skoðað efniviðinn með augunum þegar þau voru sett í stóla.

Ég vænti þess að þau myndu tússlita lítil egg eins og þau vildu, mála pappadiska gula og líma svo bæði fjaðrir og eggin á pappadiskinn.

Ég vildi að það myndi sjást að notaðar voru mismunandi tónlitir af gulum.

# data[].attributes.body
Þetta var skemmtilegt verkefni og ég fór að velta fyrir mér að mögulega gæti ég gert eitthvað meira með þennan efnivið sem ég setti í körfuna þar sem þau höfðu mikinn áhuga á honum. Ég hefði ekki viljað gera neitt öðruvísi þar sem það var svo gaman að sjá hvernig þau rannsökuðu efniviðinn.

Í sumar væri ég til í að prófa upprunalega verkefnið með því að fara út með pappaspjald sem er með bókaplasti á svo hægt sé að líma blóm, gras, laufblöð og fleira sem þeim dettur í hug og finna.

# data[].attributes.body
Tvö börn sem voru nær tveggja ára aldri gerðu þetta verkefni. Ég klæddi þau í málningaboli og byrjaði á að sýna þeim eggin sem ég var búinn að klippa út og bað þau um að lita eggin gul eins og þau vildu, hvert barn fékk 5 egg.

Við settum eggin til hliðar og þau fengu pappadisk fyrir framan sig og pensil. Ég hellti smá málningu ofan í diskana hjá þeim og þau fóru strax að dreifa úr henni. Þegar þau voru búin að dreifa í smá stund ýtti ég til þeirra eggjunum aftur og fjöðrunum og sagði að þegar þau vildu mættu þau setja þetta á og það myndi límast við málninguna. Þau skildu mig ekki í fyrstu svo ég sýndi þeim með einu fjöðri. Þau áttuðu sig og fóru að gera eins. Einn bandaði disknum að mér þegar hann var búinn en vildi mála meira svo ég gaf honum annan pappadisk. Hin hélt áfram að mála ofan á eggin og fjaðrirnar sem ég leyfði í smá stund en bað hana síðan um að mála annan disk og sagði að ég skyldi geyma hinn.

Frágangurinn var auðveldur. Tuska til að þurrka fingurna og dúkinn. Ég var með bakka í seilingarfjarlægð þar sem ég setti penslana ofan í til að skola þá. Setti listaverkin á borð þar sem þau þornuðu fljótt.

# data[].attributes.attachment_caption
Hér eru börnin byrjuð að mála með eggin til hliðar.

# data[].attributes.attachment_caption
Hér er búið að mála og byrjað að setja eggin ofan í málninguna í þeirri von um að þau haldist á.

# data[].attributes.attachment_caption
Annað barnið var meira í því að setja eggin á sama stað.

# data[].attributes.attachment_caption
Á meðan hitt var meira í því að dreifa efniviðnum um diskinn.

# data[].attributes.attachment_caption
Hér er barnið farið aftur að mála yfir þrátt fyrir að vera búinn að mála undir og setja efniviðinn á.

# data[].attributes.attachment_caption
Það sést vel hvaða diskur varð fyrir smá málningu eftir að eggin og fjaðrirnar voru settar á.

# data[].attributes.body
Undirbúningur gekk vel, ég græjaði allt áður en þau settust við borðið. Ég var með tusku við höndina þegar þau fengu málningu á sig eftir fiðrið, sérstaklega þegar þau voru dálítið í því að setja þau á og taka þau aftur af.

Þau biðu róleg þangað til ég rétti þeim það sem var í boði hverju sinni og þau skildu nokkurn veginn alveg hvað ég var að ætlast til af þeim.

Ég hefði ekki viljað gera neitt öðruvísi nema þá kannski nýta gulan karton fyrir eggin og reyna að tússlita á þau og sjá hvernig það myndi sjást til að fá fleiri gula liti í verkið.

Ég væri mikið til í að halda áfram með þessa hugmynd og gera blátt verkefni til dæmis í kringum sjómannadaginn því þá er fiskafjör í viku.

# data[].attributes.attachment_caption
Staðan við vinnuborðið þegar börnin komu inn í Listaskála og fengu sér sæti.

# data[].attributes.body
Þetta var síðasta verkefnið sem ég valdi að gera. Ég er ekki mjög hlynnt lími, vil frekar nota eitthvað annað sem lím eins og málningu eða annað. En ég var búinn að velja öll verkefnin nema eitt og vildi sjá hvernig það myndi ganga að vera með lím.

Eins og sést er á myndinni gerði ég allt klárt. Ég náði í rautt karton því að rauður er sterkur litur og ber mikið á, klippti út smá búta úr dagblaði, lím og pensla fyrir það, vatnsmálningu, pensla og vatn og setti allt á borðið.

Ég reyndi eftir fremsta megni að hafa allt klárt á borðinu en það var vaskur, tuskur og bréf innan seilingar.

Ég hafði litlar væntingar varðandi verkefnið, vildi aðallega bara sjá hvernig þetta myndi fara og hvernig verkið kæmi út.

# data[].attributes.attachment_caption
Ég dreifði lími yfir blaðið og börnin dreifðu úr líminu sem var dáldið öðruvísi en málning, ekki eins mjúkt og þæginlegt að dreifa úr því. 

# data[].attributes.body
Tvær stelpur gerðu þetta verkefni með mér, ein að verða tveggja ára en hin er tæplega 1 1/2 árs. Ég leyfði þeim að skoða aðeins pappírinn, bæði kartonið og blaðaúrklippurnar. Þegar þær voru tilbúnar þá dreifði ég lími á kartonið og rétti þeim pensil. Þær dreifðu úr líminu, þetta var aðeins auðveldara fyrir eldri stelpuna því límið rennur ekki eins vel á kartoninu eins og málning en með smá hjálp gekk þetta skref ágætlega.

Næst fengu þær blaðaúrklippurnar til að leggja á blaðið og það er eins með öll hin verkefnin, þær voru aðeins í því að setja á blaðið og reyna að taka úrklippurnar upp aftur. Með smá umræðu skildi þessi eldri aðeins betur og hætti þessu fyrir rest.

Næst fengu þær til sín pensil, vatnsmálningabakka og vatn til að mála blaðaúrklippurnar á kartoninu.

Það skref gekk vel, þær dunduðu við verkið og ég hjálpaði aðeins við að dýfa í vatnið og leiða pensilinn í málningarbakkann svo kartonið yrði ekki gegnblautt, því það kom upp smá misskilningur á því að nota vatnið sem málningu.

Frágangurinn var í meðallagi þar sem ég þurfti að þrífa dúkinn vel eftir límið og skola vatnsmálningabakkann þar sem börnin voru að blanda saman litunum í bakkanum. Annars var nóg að vera með tusku við hendina og ein stelpan var með sér tusku þar sem hún er dálítið klýgjugjörn.

Þar sem við vorum inn í listaskála var vaskur og allt innan seilingar svo penslar og annað sem þurfti að þrífa fóru beint þangað undir vatn. Verkin fóru inn í skáp þar sem eru þurrkgrindur og þornuðu þar.

# data[].attributes.attachment_caption
Eldri stelpan er smá pjattari og vildi tusku þegar fingur hennar snertu límið. 

# data[].attributes.attachment_caption
Yngri stelpan er að fara taka úrklippuna af kartoninu aftur.

# data[].attributes.attachment_caption
Eins hér, aðeins búið að blanda litum saman í bakkanum.

# data[].attributes.attachment_caption
Það rataði nokkur málning á verkið en aðalega snérist sportið um að mála á sér fingurna sem ég var ekki að skipta mér af á meðan það rataði eitthvað á blaðið líka.

# data[].attributes.attachment_caption
Ég hefði viljað meiri vatnsmálningu á úrklippurnar. 

# data[].attributes.body
Þetta verkefni gekk ágætlega. Límvinnan fór betur en ég bjóst við, ég gæti verið duglegri að nota það svo það komist í æfingu eins og allt annað. Það gekk vel að líma úrklippurnar á þegar þær báðar hættu að taka þær alltaf aftur af.

Ég myndi vilja prófa að sjá eldri börn takast á við þetta verkefni þar sem litirnir verða meiri og vinnan kannski aðeins ýtarlegri.

Mér fannst fallegt að hafa sterkan lit af kartoni í bakgrunni svo ég væri til í að prófa þetta verkefni með fleiri liti. Úrklippurnar gætu verið minni þegar eldri börn gera verkefnið og þar af leiðandi gæti útkoman verið öðruvísi og skemmtileg.

# data[].attributes.attachment_caption
Aðkoman þegar börnin komu inn í Listaskálann og voru sett í stól. 

# data[].attributes.body
Þetta var fyrsta verkefnið sem ég valdi. Ég var svo hrifin eftir fyrri lotuna í háskólanum þessa önnina og alla þá umræðu um að þetta séu svo vanmetnir litir.

Ég valdi að leyfa börnunum að nota rúllur og bakka með málningu að gagnstæðum lit og pappírinn. Ég notaði eitt stórt hvítt blað, svarta málningu í bakka og rúllur, ég vildi sjá hvernig börnin myndu vinna saman á blaðinu. Tvö svört minni blöð á hinum endanum með hvítri málningu í bakka og rúllur. Dúkur á borðið og stólar og alltaf tuska við hönd.

Væntingarnar fyrir þetta verkefni voru aðallega að sjá hvernig þetta kæmi allt saman út. Börnin eru það ung að þau eru ekki að gefa litavalinu neinn gaum. Ég vildi leyfa ferlinu bara að flæða sérstaklega því þau voru fjögur við þetta verkefni.

# data[].attributes.attachment_caption
Hér eru tvö börn byrjuð á sínu verki með rúllurnar. 

# data[].attributes.body
Þetta verkefni gerðu 4 börn undir 2 ára.

Ég byrjaði á því að setja börnin í stóla. Ég fékk athygli þeirra þegar ég tók upp önnur blöð en þau sem voru á borðinu og sýndi þeim muninn á svörtum og hvítum og að við ætluðum að mála með svartri og hvítri málningu með rúllum. Þau fengu að rúlla aðeins án málningar.

Þegar þau voru tilbúin hjálpaði ég þeim að setja málningu í rúllurnar og börnin gerðu það sem þau vildu á pappírinn, rúlla eða stimpla.

Allir unnu að þessu í nokkurn tíma. Ég fyllti nokkrum sinnum á bakkana og síðan datt mér í hug að leyfa þeim að blanda málningu og sjá hvort þau myndu blanda saman málningunni og hvort grár kæmi ekki í ljós.

Mér fannst hvíta blaðið heppnast mjög vel, það kom flottur grár á það blað en svarta málningin yfirgnæfði hvítalitinn á svarta pappírnum.

Þegar fyrsta barnið var búið tók ég blauta tusku og þurrkaði lófa og fingur. Smá málning rataði í andlitið en það var líka þrifið með tusku. Öll börnin voru þrifin eins með tusku. Við vorum inn í listaskála þannig rúllur og bakkar fóru strax í vaskinn undir bunu af vatni. Verkin fóru inn í skáp þar sem eru þurrkgrindur og þornuðu þar.

# data[].attributes.attachment_caption
Tvö börn með hvítt blað og svarta málningu að byrja að rúlla.

# data[].attributes.attachment_caption
Ég víxlaði rúllum og bökkum á milli barna og þau byrjuðu að rúlla og stimpla yfir svörtu málninguna.

# data[].attributes.attachment_caption
Það var mjög vinsælt að kreista aðeins svampinn á rúllunni. 

# data[].attributes.attachment_caption
Flott að fylgjast með þeim hvernig þau tækluðu rúlluna, sumir gerðu það vel og aðrir voru meira að stimpla. 

# data[].attributes.attachment_caption
Eins og má sjá kemur hvíti pappírinn betur út hvað varðar blöndunina. 

# data[].attributes.body
Þetta verkefni gekk mjög vel. Ég var mjög ánægð með hvernig hvíta blaðið kom út og myndi frekar blanda litunum saman á því blaði en mála bara hvítt á svart blað því það eitt og sér kemur mjög vel út.

Ég var ánægð með hvernig börnin könnuðu áferðina á svampinum og kreistu síðan lófann fullan af málningu og máluðu svo með fingrunum á blöðin.

# data[].attributes.body
Þetta verkefni valdi ég í kjölfarið á gluggaverkefninu (Workshop 7). Þar sem ég átti mikið eftir af efniviðnum frá því verkefni ákvað ég að halda áfram að nýta það í þetta verkefni. Ég tók körfuna með efniviðnum, pappaspjöld og fingramálningu og pensla.

Eins og oft áður voru væntingarnar þær efniviðurinn myndi límast á pappan með málningu. Efniviður eins og dúska, spotta, efnisbúta, blaðaúrklippur, fjöður og bómull.

Ég setti allt á borð og gerði klárt fyrir börnin inni á deild.

# data[].attributes.attachment_caption
Börnin fengu hver sína dollu af lit, notuðu pensilinn og fingurna.

# data[].attributes.body
Tvö börn undir tveggja ára gerðu þetta verkefni.

Ég sýndi þeim efniviðinn og sagði þeim að við ætluðum að líma hann ofan í málninguna þegar við værum búin að mála. Ég nota oft fyrst og svo frasann svo ég benti þeim á að fyrst myndum við mála og síðan setja dótið/efniviðinn á pappaspjaldið.

Þau fengu bæði sitthvora dolluna með sitthvorum litnum og pensil. Þau notuðu ýmist pensil eða fingurna. Það gekk vel að mála.

Þegar farið var að setja efniviðinn á fór þetta ekki beint eins og ég hafði í huga. Dúskar og dót fóru frekar á gólfið heldur en á pappann. Þau voru í því að dýfa dótinu í málninguna og henda síðan frá sér. Ég reyndi að stoppa þau af og sýna þeim að þetta væri kannski betra og setti dúska og spotta ofan í málninguna á pappanum en það gekk ekki eftir.

Þegar þau voru búin að fíflast aðeins með dótið stoppaði ég verkefnið og við þurrkuðum lófa og fingur.

Frágangurinn var í meðallagi þar sem að efniviðurinn var kominn út um allt gólf og skildi eftir sig málningu á gólfinu. Dúkurinn varð líka dálítið subbulegur. Málningin var fljót að þorna á pappanum svo verkin voru tilbúinn nánast strax. Penslar fóru strax í box og í vaskan inn á baði.

# data[].attributes.attachment_caption
Hér er hitt barnið að spreyta sig með fingramálningu.

# data[].attributes.attachment_caption
Flest allt rataði á gólfið með smá málningu á.

# data[].attributes.attachment_caption
Hér ratar eitthvað á en þetta endaði fyrir rest í gólfinu.

# data[].attributes.body
Mér fannst þetta verkefni ekki fara eins og ég hafði ímyndað mér. Eins og sést bætti ég við efniviðinn lituðu haframjöli sem ég taldi að myndi haldast og ekki detta af eins og nánast allt hitt. Það gekk betur og ég varð sáttari með verkið.

Þetta verkefni myndi ég ekki gera aftur með þessari málningu, hún er of þykk og fljót að þorna. Þekjumálning myndi sennilega ganga betur.

# data[].attributes.body
Þetta verkefni bjó ég til sjálf út frá verkefninu Workshop 12. Mig langaði að vinna meira með málningu sem lím fyrir ákveðið efni og að þessu sinni var það litað haframjöl og hrísgrjón. Við vorum búin að prófa haframjöl og fingramálningu en að þessu sinni valdi ég glossy málningu.

Ég var að vona að hrísgrjónin og haframjölið myndi setjast betur ofan í glossy málninguna og festast betur og haldast á.

Ég nýtti mér borð inn á deild, setti dúk á, valdi frekar þykkari pappír, glossy málningu (valdi grunnliti), pensla, dollur fyrir málningu, hrísgrjón og haframjöl í dollum.

# data[].attributes.attachment_caption
Ég gleymdi að ná mynd af tómu blaðinu áður en börnin gengu inn. 

# data[].attributes.body
Mig hefur alltaf langað til að gera þetta verkefni með börnunum svo ég nýtti mér það fyrir þessa verkefnabók.

Leyfa börnunum að mála á bleyjunni á stóru blaði þá með fingrum, höndum, tásum, og fótum og bara hvað eina sem þeim dettur í hug.

Ég setti stórt blað á gólfið og límdi með málningateipi. Þegar börnin komu inn á bleyjunni voru þau dáldið ringluð en ein stelpan sagði strax „vá!".

Ég tók myndband af þeim til að sýna foreldrum þegar ég setti málninguna á blaðið. Ég stóð og lét málninguna dropa á gólfið. Ég var með þrenns konar liti og setti á mismunandi staði á blaðinu og vonaðist eftir því að þau myndu blanda þeim saman. Við þetta verkefni notaði ég glossy málningu.

Ég var með fötu með vatni og tvær tuskur þar sem ég var nokkuð viss um að þetta yrði dáldið subbulegt.

Ég hafði engar sérstakar væntingar nema að þau myndu hafa alveg frjálsar hendur og nota sem flesta líkamsparta til að mála með, þá fingur, lófa, hæla, iljar, tásur og jafnvel olboga.

# data[].attributes.attachment_caption
Hér er eitt barn byrjað að mála með gulum.

# data[].attributes.body
Þrjú börn gerðu þetta verkefni með mér. Ég byrjaði að sýna þeim hrísgrjónin og haframjölið, þeim fannst það mjög spennandi. Þau sáu strax málninguna og penslana í boxunum. Það vakti strax áhuga þar sem langflestum þeirra finnst gaman að mála og vildu koma sér beint að efninu.

Ég sagði við þau að við myndum fyrst mála á pappírinn og síðan setja hrísgrjónin og haframjölið ofan í málninguna.

Ég var með þrjá liti og hvert barn fékk sitthvorn litinn. Eftir smá stund fá þau annan pensil með öðrum lit. Ég vonaðist til að litirnir myndu blandast saman. Sum máluðu fingur og lófa og stimpluðu á blaðið, ásamt því að mála beint á blaðið. Ég rétti þeim box með haframjöli og hrísgrjónum áður en málningin þornaði og þau fengu að setja það að vild ofan í málninguna. Einn helti úr öllu boxinu ofan í málninguna en hin voru meira í því að taka handfylli og sleppa ofan í málninguna.

Þegar allt var komið þokkalega út um allt og þau búin að þekja það sem hægt var að þekja var verkinu lokið og ég þvoði þau með þvottastykki.

Frágangurinn var heldur mikill þar sem haframjöl og hrísgrjón fóru út um allt gólf og borðið var frekar subbulegt. Verkin fóru á annað borð til að þorna. Penslar og box fóru í bakka og beint í vaskinn inn á baði.

# data[].attributes.attachment_caption
Gult verk, þessi var dáldið í því að mála á fingurnar og stimpla.

# data[].attributes.attachment_caption
Gula verkið fékk líka rauðan og hélt áfram að mála á fingurna og stimpla. Það sést lófafar á verkinu.

# data[].attributes.attachment_caption
Hann dreyfði aðeins úr þeim og kleyp það síðan og setti ofan í boxið aftur.

# data[].attributes.attachment_caption
Þessi fékk hrísgrjón til að setja ofan í málninguna.

# data[].attributes.body
Mér fannst málningavinnan ganga vel. Mér fannst mjög flott að eitt barnið ákvað að mála fingurna og stimpla á blaðið.

Ég hefði viljað sjá hrísgrjónin og haframjölið festast betur en ég trúi því að það hefði þurft meiri málningu eða hún hefði þurft að vera blautari. Haframjölið hélst betur á heldur en hrísgrjónin og mér fannst mjölið koma líka betur út.

Ég hugsa að ég myndi alveg gera þetta verkefni aftur og þá bara með haframjöli. Ég var líka ánægð með hvernig þau fóru mismunandi leiðir að því að setja hrísgrjónin og mjölið á, þau fengu alveg frjálsar hendur með það.

# data[].attributes.body
Þetta var heldur betur skemmtilegt sullverkefni.

Þau voru tvö sem gerðu þetta verkefni með mér. Eins og kom fram áður þá setti ég þrjá liti, gulan, rauðan og bláan og setti á mismunandi staði á blaðið. Þau fengu að sulla með málninguna eins og þau vildu. Eitt barnið var skrýkjandi af kæti nánast allan tímann á meðan hitt settist á rassinn og makaði sig allan út í málningu og sullaði á blaðinu.

Þau dunduðu við þetta mjög lengi, það var orðið smá vesen þegar ilinn var orðinn öll út í málningu og þau fóru að ganga út fyrir blaðið. Þá varð allt subbulegt mjög fljótt. En það sem mestu máli skipti var að þeim fannst þetta gaman.

Þegar þau voru orðin útötuð og búin að fá nóg þvoði ég aðeins af iljum og lófum með blautri tusku áður en við fórum inn á bað.

Frágangurinn var mjög mikill fyrir eina manneskju. Ég fór með bæði börnin inn á bað og þau fengu að fara í vaskinn í smá bað á meðan ég reyndi að ná sem mestri málningunni af. Málningin var dálítið föst á þar sem hún hafði þornað verulega á þeim. Börnunum fannst ekkert leiðinlegra að fá að sulla aðeins í vaskinum.

# data[].attributes.attachment_caption
Hér er málað saman rauðum og gulum með góðum handahreyfingum. Þetta barn er ekki orðinn 2 ára og notar mikið hreyfingar frá öxl, stórar hreyfingar þegar hún blandar málninguni saman.

# data[].attributes.attachment_caption
Hér er barnið sitjandi, búinn að dreifa vel í bláu og rauðu málningunni og stimpla fullt af handaförum. 

# data[].attributes.attachment_caption
Hér er barnið að sýna mér frekar stolt af sjálfri sér að hún væri öll út í málningu í lófunum.

# data[].attributes.body
Þetta verkefni var mjög skemmtilegt verkefni. Ég hefði viljað nota aðra málningu sem myndi ekki festast eins mikið á börnunum og á gólfinu. Ég hefði ekki viljað vera með fleiri börn við þetta verkefni þar sem það er heilmikil vinna að ganga frá og þrífa þau.

Börnin voru alsæl og það var það sem skipti máli og lokaútkoman á verkinu varð mjög flott, blöndunin á litunum sést vel, glittir í fjólubláan og appelsínugulan.

Næst verð ég með tusku á skafti svo það verði auðveldara að taka upp af gólfinu áður en það þornar fast. Jafnvel líka vera með aðra örk af pappír svo það væri meira pláss. Ég gerði mér ekki fyllilega grein fyrir því hversu mikið pláss svona verkefni tekur, þau voru alltaf að leitast við að fara út af blaðinu og á gólfið.

# data[].attributes.body
Heilt yfir fannst mér öll verkefnin skemmtileg. Þau heppnuðust heilt yfir mjög vel þrátt fyrir að haframjölið og hrísgrjónin héldust ekki nógu vel á eins og ég hafði hugsað mér.

Ég vinn á deild með 10 börnum og þurfti stundum að bjóða sömu börnunum 2-3 í verkefni og ég fann á þeim sem fengu að gera oftar að þau urðu spennt, þau vissu að þau væru að fara að mála eða sulla eitthvað.

Mér fannst gluggaverkefnið, páskaverkefnið, svarta og hvíta verkefnið og mála með líkamanum verkefnið skemmtilegast og líklegast að ég muni endurtaka þau.

Sum verkefni væri ég til í að prófa með eldri börnum til að sjá muninn. Myndu börn sem eru árinu eldri gera verkefnin þannig að málning þekur allt blaðið og þau myndu hafa meira að segja varðandi verkefnin. Það eina sem heyrðist í börnunum á minni deild var „vá!" sem er alveg lýsandi yfir viðbrögðum þeirra flestra.

Það sem ég hef í huga í framtíðinni er að það er alltaf betra að vera tveir fullorðnir til staðar þegar börn fara að skapa og föndra þar sem frágangur og yfirsýn er stundum of mikið fyrir einn.